ଝାଡ଼ଖଣ୍ଡ ଉଚ୍ଚ ନ୍ୟାୟାଳୟ

ଝାଡ଼ଖଣ୍ଡ ଉଚ୍ଚ ନ୍ୟାୟାଳୟ ଭାରତର ରାଜ୍ୟ ଝାଡ଼ଖଣ୍ଡର ସର୍ବୋଚ୍ଚ ନ୍ୟାୟାଳୟ । ଏହା ଭାରତର ନୂତନତମ ଉଚ୍ଚ ନ୍ୟାୟାଳୟ ମଧ୍ୟରୁ ଗୋଟିଏ । ଏହା ୨୦୦୦ ମସିହାରେ ସ୍ଥାପିତ ହୋଇଥିଲା । ଏହି ନ୍ୟାୟାଳୟର ଅଧିକାର କ୍ଷେତ୍ର ଝାଡ଼ଖଣ୍ଡ ରାଜ୍ୟ ମଧ୍ୟରେ ଅଧିକୃତ ।

ଏହି ନ୍ୟାୟାଳୟର ମୁଖ୍ୟ ଆସନ ଝାଡ଼ଖଣ୍ଡ ରାଜ୍ୟର ପ୍ରଶାସନିକ ରାଜଧାନୀ ରାଞ୍ଚିରେ ଅବସ୍ଥିତ। ଏହି ନ୍ୟାୟାଳୟର ସ୍ୱୀକୃତ ନ୍ୟାୟମୂର୍ତ୍ତି ସଂଖ୍ୟା ୨୫ ଟି । ଝାଡ଼ଖଣ୍ଡ ଉଚ୍ଚ ନ୍ୟାୟାଳୟ ପାଇଁ ଏକ ନୂଆ ଭବନ ପ୍ରସ୍ତାବିତ ହୋଇଛି । ଏଥି ନିମିତ୍ତ HEC ଉଦ୍ୟୋଗିକ କମ୍ପ୍ଲେକ୍ସ ସମୀପରେ ୧୬୫ ଏକର ଜମି ଦିଆଯାଇଛି, ଯେଉଁଠାରେ ଉଚ୍ଚ ନ୍ୟାୟାଳୟ ଭବନ, ନ୍ୟାୟମୂର୍ତ୍ତିମାନଙ୍କ ପାଇଁ ଆବାସ ଏବଂ ଓକିଲମାନଙ୍କ ପାଇଁ ଚେମ୍ବର ନିର୍ମାଣ ହେବ । ଏହି ପ୍ରକଳ୍ପ ପାଇଁ ଅନୁମାନିତ ବ୍ୟୟ ଅଟକଳ ପ୍ରାୟ 460 କୋଟି ଟଙ୍କା । ଏହି କମ୍ପ୍ଲେକ୍ସରେ ୧୦୦୦ ଜଣ ବସିପାରିବା ଯୋଗ୍ୟ ଏକ ଆଡିଟୋରିଅମ୍, ୪ ଟି ସମ୍ମିଳନୀ କକ୍ଷ, ୮ ଟି କମିଟି ବୈଠକ କକ୍ଷ, ଅଧିବକ୍ତା ଜେନେରାଲ୍ ଓ ସରକାରୀ ବକ୍ତା ପାଇଁ ଅଲଗା ଭବନ ମଧ୍ୟ ରହିବ।

୧୫ ଡିସେମ୍ବର ୨୦୨୧ରେ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟ ୟୁଟ୍ୟୁବ୍‌ (YouTube) ମାଧ୍ୟମରେ ଆଭାସୀ ଶୁଣାଣୀର ସିଧସଳଖ ପ୍ରସାରଣ ଆରମ୍ଭ କରିଥିଲା । ଏହିପରି ସିଧା ପ୍ରସାରଣ କାର୍ଯ୍ୟ ଆରମ୍ଭ କରିଥିବା ଭାରତର ଏହା ଷଷ୍ଠ ଉଚ୍ଚ ନ୍ୟାୟାଳୟ ଅଟେ।

 ଇତିହାସ 
ପାଟନା ଉଚ୍ଚ ନ୍ୟାୟାଳୟର ଲେଟର୍ସ ପେଟେଣ୍ଟର ଧାରା ୩୬ ଅନୁଯାୟୀ ୬ ମାର୍ଚ୍ଚ ୧୯୭୨ ରେ ପାଟନା ଉଚ୍ଚ ନ୍ୟାୟାଳୟର ଏକ ଅସ୍ଥାୟୀ ଉଚ୍ଚ ନ୍ୟାୟାଳୟ ବେଞ୍ଚ ରାଞ୍ଚୀରେ ପ୍ରତିଷ୍ଠିତ ହୋଇଥିଲା, ଯାହା ଥିଲା । ୮ ଏପ୍ରିଲ ୧୯୭୬ରେ ଏହି ବେଞ୍ଚ, ପାଟନା ଉଚ୍ଚ ନ୍ୟାୟାଳୟର (ରାଞ୍ଚୀରେ ସ୍ଥାୟୀ ବେଞ୍ଚ ସ୍ଥାପନ) ଆଇନ 1976 (ଆଇନ 57 ଓଫ୍ 1976) ଅନୁଯାୟୀ ସ୍ଥାୟୀ ବେଞ୍ଚରେ ପରିଣତ ହେଲା । ୧୫ ନଭେମ୍ବର ୨୦୦୦ ରେ ବିହାର ରାଜ୍ୟର ପୁନର୍ଗଠନ ପରେ ଏହି ବେଞ୍ଚ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟ ଭାବେ ପରିଚିତ ହେଲା।

 ମୁଖ୍ୟ ବିଚାରପତି 
ନ୍ୟାୟମୂର୍ତ୍ତି ଏମ. ଏସ୍. ରାମଚନ୍ଦ୍ର ରାଓ ୨୫ ସେପ୍ଟେମ୍ବର ୨୦୨୪ ରୁ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ରୂପେ କାର୍ଯ୍ୟରତ।

 ଆଧାର 

ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ଭାରତୀୟ ଉଚ୍ଚ ନ୍ୟାୟାଳୟସମୂହ